CELEX: C2004/262/43
Language: lv
Date: 2004-10-23 00:00:00
Title: Lieta C-379/04: Lūgums sniegt prejudiciālu nolēmumu - izteikts ar 2004. gada 23. augusta Landgericht Würzburg rīkojumu lietā Richard Dahms GmbH pret Fränkischer Weinbauverband e.V.

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/24
            
         Lūgums sniegt prejudiciālu nolēmumu - izteikts ar 2004. gada 23. augusta Landgericht Würzburg rīkojumu lietā Richard Dahms GmbH pret Fränkischer Weinbauverband e.V.
   (Lieta C-379/04)
   (2004/C 262/43)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 23. augusta Landgericht Würzburg (Vācija) rīkojumu lietā Richard Dahms GmbH pret Fränkischer Weinbauverband e.V., un ko Tiesas kanceleja saņēmusi 2004. gada 3. septembrī.
   Landgericht Würzburg lūdz Tiesu lemt par šādiem jautājumiem:
   
               a)
            
            
               Vai Regulas Nr. 753/2002/EK (1) 21. pants paredz prasītajai subjektīvas tiesības, kas aizliedz atbildētājai to diskriminēt Francijas vīna un dzirkstošā vīna konkursa ietvaros?
            
         
               b)
            
            
               Ja uz iepriekšminēto jautājumu atbilde ir apstiprinoša:
               vai tā ir diskriminācija Regulas Nr. 753/2002/EK 21. panta izpratnē, ja atbildētāja Francijas vīna un dzirkstošā vīna konkursa ietvaros prasītājai, kas nav atbildētājas locekle, par piedalīšanos konkursā nosaka divas reizes lielāku dalības maksu nekā tā, kas tiek prasīta no locekļiem?
            
         
      (1)  OV L 118, 1. lpp.